Lammaan waltajjilee adda addatti bahuun oggaa haasawu:- “‘Qeeransa Egee hin qabn qaban gadi hin dhiisan’ kanaaf faaydaa fi fedhii ummata keenyaa tiksuun amaanaa ummataa yeroon ittin galma geesifnu amma, Akka biyya keenyaatti faayidaan nuti eegsifannus heera mootummaa biyyatti bu’uura godhachuun ta’a, Wixineen faaydaa addaa Oromiyaan Finfinnee irraa qabdi jedhu quba qabeenya hayyoota Oromoo fi ummata Oromootiin ala hojii irra hin oolu, Yoomiyyuu taanaan faayidaa ummata Oromoo haamilee ittiin dabarsinee laannu hin qabnu, Jijjiiramaa fi bu’aa ummata Oromoo mirkaneessuuf garaagarummaa ilaalcha siyaasaa qabnu cinaatti dhiifnee beekumsaa fi dandeettii qabnuun faayidaa hawaasa keenyaarratti tokko taanee hojjechuu qabna, Haqa ummataa akka fanjiitti xuquuf sodaatamaa ture yoo xinnaatee xinnaate saanduqa inni itti saamsame keessaa baasnee qilleensi akka rukutu goonerra, Qubee afaan Oromoo eenyyuu itti hin bu’u, Jijjiirama gama hundaan eegalame galmaan gahuuf mootummaan naannoo Oromiyaa hayyoota waliin qindaa’ee yoo hojjate bu’aa qabaa fi kkf odeessuun xibaaraa jira.
